Väga elegantses töös näitasid teadlased Robert Desimone töögrupist, et neuronid otsmikusagaras selektiivselt sünkroniseerivad neuroneid visuaalses töötlustees. Veel enam: neuronid otsmikusagaras võnguvad ise samas rütmis nagu vastava objekti representatsiooniga seotud neuronid visuaalses töötlustees, mis võimaldab piirkondade vahelist efektiivset neuronaalset kommunikatsiooni. See kõlab keeruliselt, aga tähendab tegelikult väga lihtsalt öeldes seda, et kui kaks erinevat ajupiirkonda omavahel suhelda tahavad, siis hakkavad nendesse piirkondadesse kuuluvad neuronid samal sagedusel võnkuma. Idee, et neuronaalne kommunikatsioon niimoodi toimuda võiks, on küllaltki uus ja seda hämmastavam on, et tõendusmaterjali selle teooria kehtimise kohta niivõrd ladusalt lisandub.